शहर स्थित सुंदेलाव तालाब में ही मंगलवार को राधा-कृष्ण की प्रतिमाओं का विसर्जन किया गया, लेकिन इससे तालाब के सौंदर्य और इसके पानी पर कोई असर नहीं पड़ा। वजह थी प्रशासन की ओर से इसके लिए अलग से की गई व्यवस्था। प्रशासनिक निर्देशों के तहत नगरपरिषद की ओर से तालाब परिसर में ही ओवरफ्लो के निकट एक गड्ढे में पम्प सेट से पानी भरा गया। इसी गड्ढे में भरे पानी में एक-एक कर कान्हा की प्रतिमाओं का विसर्जन किया गया।